Etter at Nettbuss solgte seg ned i 2004 økte de andres eierandeler til 54 % for Fosen Trafikklag og 27 % for T.K. Brøvig, og dermed ble Norgesbuss å regne som et datterselskap og en del av Fosen-konsernet. Da Nettbuss gikk helt ut i 2006 økte eierandelene til henholdsvis 66 % og 34 %. Ytterligere ble Norgesbuss konsentrert som et selskap i et større konsern i 2007, da de to gjenværende regiondatterslskapene, Norgesbuss Bærum Romerike og Norgesbuss Oslo, ble innlemmet i selskapet. Kun støttefunksjoner og lignende ble værende i egne datterselskaper etter det. I 2008 solgte T.K. Brøvig sin andel, og Norgesbuss ble et 100 % eid datterselskap i Fosen-konsernet, som samme år byttet navn til kun Fosen ASA. Dette selskapet ble i februar 2010 fusjonert inn i Torghatten ASA, som er dagens eier.